مصنوعي_القاح
د سپرماتوزواو شميرل Enumeration of spermatozoa:
د سپرماتوزواو د تعداد معلومول او تعينول د سيمين په رقيق کولو، تناسب ټاکلو همدارنگه د القاح د قدرت درلودلو لپاره ډير د اهميت وړ دي نو کومي ځانگړتياوي چي د سيمين د کيفيت  په تخمين کولو کي تري کار اخستل کيږي،د سپرمونو د تعداد ،د ژونديو سپرمونوتعداد او د حرکت د درجي تعينول دي په مختلفو غوايانو کي چي د سپرمونو تعداد دسيمين په يو معين حجم کي يو شان نه وي حتي داسي هم کيداي شي چي په يوه هفته کي د يو غوائي څخه په څو انزالونو کي هم فرق ولري د سپرمونو غلظت تر ډيره حده پوري په يو انزال کي د سيمين په حجم پوري اړه لري او دسيمين حجم په مختلفو غوايانو کي مختلف وي چه دا بيا په عمر ، وزن، صحت،تغذيه ،اب هوا ،دغوا دبويولو په وخت ،دسيمين ټولولو په مهارت ،نژاد ،دسيمين ټولولو په دفعاتو ،دغوايي خوي خواص او شکل پوري اړه لري. ځوان غوايان په يو انزال کي کيداي شي چي ٢-٥ ملي ليتره  سيمين خارج کړي.او زاړه غوايان په يو انزال کي کيداي شي چي ٦-١٨ ملي ليتره خپه اوسط ډول ٨ ملي ليتره سيمين خارج کړي دنر غوايي په تازه سيمين په يو سانتي مترمکعب کي  دري سوه زره نه تر دري ميليارده ،په اوسط ډول يو ميليارد پوري سپرماتوزواوي شاملي دي  خو په اوسط ډول  په يو سانتي مترمکعب کي ١٫٠٠٠٫٠٠٠٫٠٠٠٫ شاملي دي ،کله چي مونږ دسپرمونو شميرنه تر سره کوو دچټکو شميرلو لپاره مختلفي طريقي دي خو ديو سټندرد محلول دتهيه کولولپاره دHeamocytometer دطريقي څخه استفاده کوو. طريقه (Procedure) الف.دهيموسايتوميتر: ددي طريقي دامتحان لپاره يوپر مختللي سلايډ Ruled Counting Chamber Improved Neubauerڅخه چي ددي سطحه جدول بندي شوي ده استفاده کوو شکل دسپرمونو دشميرولو پدي طريقه کي وايو چي ٤يا ٥ لوي مربع ګاني چي په هغه کي ٦٤-٨٠وړي مربع ګاني موجودي وي شميرل کيږي ددي مربع ګانو شميرل په لاندي ډول ترسره کوو. ١.دسيمين لوښي ته وروورټکان ورکوو ترڅو ښه مخلوط شي. ٢.دنوموړي لوښي څخه دستنډرد پيپت پواسطه ٠٫٠٥ميلي ليتره سيمين اخلو ٣.دپيپت دداخل څخه يوه پوکڼي باسو ترڅو دپيپت لاندني برخه پاکه شي هوا دپيپت دپاکولوپه وخت کي دسيمين دتويدلو څخه مخنوي کوي. ٤.پيپت دهغه رقيق کونکي محلول پواسطه چي ٠٫٩فيصده کلورايد لري ١٫٠١ترنښي پوري رسوو ددي لپاره چي رقيق کونکي اوسيمين ښه مخلوط شي نوددري دقيقولپاره پيپت ته دلاس په ورغوي کي وروروټکان ورکوو. ٥.لمړي (٤-٥) قطري تويوو ترڅو چي ښه رقيق شوي  سيمين لاسته راشي. ٦ . يو قطره رقيق شوي سيمين په سلايډ باندي اچوو. اود کور سلايډ پوسيله د هيمو سايتو متر مخ پوښو. ٧.کله چي ستلايډ مو د مايکروسکوپ لاندي کيښود د سپرمونه دشميرلو لپاره لس دقيقي انتظاره کوو .ترڅو سپرمونه دسلايد پرمخ ښه تيت شي ٨.شميرنه د مايکرو سکوپ د لږي قوي يعني(٢٥٠) برابره غټوالي لاندي  گورو. ٩.بايد لږ ترلږ د (٦٤-٨٠)کوچني مربعگاني (٤-٥)غټ مربعگاني کيږي شميرل کيږي هغه مربعگاني چي شميرل کيږي د امتحاني نموني په غلظت او د سلايډ پر مخ د سپرمونه تيتدلو پوري اړه لري.شکل په دي ترتيب سره ٨٠ وړي مربعگاني شميرل کيږي .او دشميرل شوو سپرمونه تعداد په ١٠٫٠٠٠ کي ضربيږي. ترڅو په يو سانتي متر سيمين کي د سپرمونو تخمين تعداد لاس ته راشي. او که چيري د رقيق شوي سيمين څخه استفاده کيږي. په لاس ته راغلي عدد د رقيق کوونکي په نسبت سره ضربو. مثلاً په ٨٠ کوچينو مربعگانو کي ٢١٢ سپرمونه وشميرل شو. په يوملي متر مکعب کي د ټول شو سپرمونه تعداد مساوي کيږي له ٢٫١٢٠٫٠٠٠=١٠٫٠٠٠ ×٢١٢ او په يو سانتي متر مکعب کي دسپرمونو تعداد عبارت د ي له ٢٫١٢٠٫٠٠٠٫٠٠٠=١٫٠٠٠ ×١٠٫٠٠٠ ×٢١٢ يو رقيق کوونکي ماده چي د هيمو سايتو متر په طريقه کې د سپرمونو د شميرلولپاره د قبول وړ گرځي .د ايوزين يو ضغيف محلو ل دي دغه محلو ل ٥٠% د مقطرو اوبو لرونکي دي.د رقيق کولو او شميرلو لپاره يو ملي ليتره دوه فيصده ايوزين د سپرومونو د شميرلو لپاره زمين مساعده وي او همدارنگه يو ملي ليتره دري فيصده سوديم کلورايد د سپرمونو د وژلو او حرکت د مخه نيو لپاره تر استفاده کيږي د يادونه وړ دي چي په دي طريقه کي سپرمونه وژل کيږي. ب :د فوتو الکتريک کالورى متر(Photo electric calorimeter) : پدي طريقى سره هم مونږ کولى شو چي سپرمونه وشمېرو ددي طريقى اساس د رقيق شوى  سيمين محلو ل (چي معمولاً دا  رقيق کوونکى د سيمين يو ه برخه او د ١٫١٥ مولره محلول د سوديم ستريت له ١٠ برخو سره جوړيږى) څخه ديو مقدار نور په تيرولو سره ايښودل شوى دي. دا طريقه يوه ستندرده طريقه ده چي نن ورځ په ډير هغو فارمونو کې چي نر غوايان پکي ساتل کيږى .د چټکى او د قيقى نتيجى لاس ته راوړلو لپاره يو ه ښه او په زړه پورى طريقه تشريح شويدى. چي د سپرمونو د شميرلو لپاره يوه ښه او په زړه پورى طريقه ده. ولى په اغلب سره د فوتو الکترو کالورى متر د طريقى څخه روزمره استفاده کيږى.